Karlo-Aleksandro-ponto

Karlo-Aleksandro-ponto (germane: Carl-Alexander-Brücke) estas belega ŝtala arkponto trans la rivero Saale en Dornburg-Camburg, Germanujo. Ĝi estis konstruita en 1892 kaj ligas la partojn Dorndorf kaj Naschhausen konsistante el tri samaj fakaĵaj arkoj kun spandistanco de po 41,6 m. Ĝi estas nomita laŭ la grandduko Karlo Aleksandro (Saksio-Vajmaro-Eisenach). La 126,6 m longa ŝtalfakaĵa arkponto konsistas el tri meĥanike samaj unukamaj surponto-strukturoj kun po 41,6 m da apogdistanco. La superkonstruaĵoj havas en la mezo maksimuman konstrualton de 6,3 m kaj estas 6,9 m larĝaj. Historio En la ĉirkaŭaĵo de la nuna Dorndorf certe jam ekde la mezepoko estas transirejoj super la rivero Saale, kiuj komence estis uzataj en lokoj kun malalta riverbordo kiel vadejo por komercaj vojoj. La plej malnova tradiciita permeso por konstruado de ponto datas de aŭgusto 1257 kaj devenis de la episkopo de Naumburg. Estis konstruita domponto, kiu havis fakaĵajn murojn tabulkovritajn kaj t.n. frankonan tegmenton. Ĝi detruiĝis je katastrofa inundo la 25-an de novembro 1890. En la jaro 1892 estis konstruita la nuna ŝtala ponto kaj, kiel danko, nomita laŭ la tiam reganta grandduko. Tuj je la fino de la Dua Mondmilito la okcidenta pontarko estis krevigita de germanaj soldatoj. Ĝi estis eltirita en la somero de 1946, kaj la ponto estis iom post iom riparata ĝis 1971. En la 1980-aj jaroj, kelkajn metrojn for, estis konstruita ŝtalbetonaĵo por la stratego B 88. La malnova Karlo-Aleksandro-Ponto ekperdis sian signifon, ankaŭ pro sia malalta portkapablo, kaj pli kaj pli rustiĝis. Post fondo de asocio ekde 2006 estis pliigitaj klopodoj por pontrenovigo, kiu intertempe deklariĝis monumentprotektota. En 2012 sekvis decido de la urba konsilantaro pri restaŭrado kaj en 2016 oni publike pettis pri ofertoj. Tiam la konstrukostoj evidentiĝis kvaroblo de la antaŭe kalkulita sumo. Pro tio ekzistis risko tute fiaski. Finfine ekoj konstruaj estis en 2018 kaj finfaro en 2020: la tuto kostis pli ol 5 milionoj da eŭroj. En 2023 la ĵurio de la Germana konstrupremio por pontoj distingis la verkon kiel ekzemplo de monumentkonforma renovigo kaj laŭdis ĝian allogon por piedirantoj kaj biciklistoj. Eksteraj ligiloj la pontamikara hejmpaĝo Lutz Prager: "Der größte Schwibbogen Thüringens: die Carl-Alexander-Brücke in Dorndorf" - ĉe: Ostthüringer Zeitung, 16.12.2012 Notoj